open-index/open-wikipedia-markdown huggingface dataset:
Ian Roberts

**Ian Roberts** (gebore 30 November 1951) is 'n Suid-Afrikaanse akteur, toneelskrywer en sanger. Sy moedertaal is Engels, maar hy praat vlot Afrikaans en ook Xhosa.

## Vroeë lewe
Roberts is in Fort Beaufort in die Oos-Kaapprovinsie gebore en het op sy pa se sitrusplaas naby die dorp grootgeword. Hy het St. Andrew's Voorbereidingskool en St. Andrew's College in Grahamstad bygewoon. Na voltooiing van hoërskool het hy sy verpligte nasionale diensplig in die Suid-Afrikaanse Weermag verrig, wat hy in 1971 voltooi het.

Na 'n verskeidenheid van verskillende werke en 'n kursus in fotografie by die Port Elizabeth Tegniese Kollege van 1973 tot 1975, het Roberts in 1976 by Rhodes-universiteit ingeskryf vir 'n Baccalaureus Artium-graad met spraak, drama en sosiale antropologie as hoofvak.

## Loopbaan
Roberts het die hoofrol in Afrikaanse televisiereekse soos Sloet Steenkamp in *Arende* en Jack Degenaar in *Arsenaal* gespeel. Hy het ook 'n aantal draaiboeke, soos *Honeytown 1* en die musiekblyspele *Palang van Dwaal* geskryf.

Roberts het 'n Suid-Afrikaanse ikoon geword toe hy die karakter van Boet in 'n langlopende reeks televisie-advertensies vir Castrol-motorolie vertolk het.  Hierdie karakter (saam met die ander karakters Swaer en Moegoe) was ook in M-Net se komediereeks Kalahari Oasis. Dit word ook gebruik in sy Radio Kalahari Orkes.

In die Oscar-bekroonde Suid-Afrikaanse rolprent, Tsotsi, het Roberts die rol van 'n polisiekaptein vertolk.

Hy was getroud met die Suid-Afrikaanse aktrise Michelle Botes, maar die egpaar is in 1999 geskei. Hulle het twee kinders gehad.

Hy is ook 'n aantal jare al betrokke as leier van die *Radio Kalahari Orkes*, wat landswyd toer.

## Filmografie 
Nie-volledige lys van Roberts se filmoptredes:

## Eksterne skakels 
*
Mynie Grové

**Mynie Grové** is 'n Suid-Afrikaanse sangeres en liedjieskrywer. Sy het bekendheid verwerf met liedjies soos *Ek Verlang Nog Altyd* (saam met Jan Grové) en kinderliedjies soos *Pinocchio* en *Tien klein Paddatjies*. 'n Voorbeeld van 'n bekende liedjie wat sy gekomponeer het is ''Sweef soos 'n Arend'' (vir Bles Bridges). Een van haar grootste treffers was 'n vertolking van die liedjie *Caravan Song*. Sy het Suid-Afrika ook op verskeie internasionale musiekfeeste in Suid-Amerika, Pole en Portugal verteenwoordig.

Tydens KykNET se 2006-Idols reeks het Mynie saam met Taliep Petersen en Deon Maas as beoordelaar opgetree.

## Albums
Van Mynie Grové se plate en albums:
* A Portrait Of Mynie Grové (MORCD581, 1997)
* Liedjies Vir Kleuters 
* Ek Verlang Nog Altyd (saam met Jan Grové)
* Pinocchio (1979, EMI)

## Sien ook 
* Afrikaanse musiek
* Lys van Suid-Afrikaanse musikale kunstenaars

## Verwysings 
## Eksterne skakels 
* Haydee Morgan praat met Mynie Grové oor haar loopbaanop (Litnet)
Vic Toweel

**Victor Anthony Toweel** (gebore 28 Januarie 1928 in Benoni, Suid-Afrika, oorlede 15 Augustus 2008 in Sydney, Australië) was 'n Suid-Afrikaanse bokslegende en voormalige kapokgewig-wêreldkampioen.

Toweel is die broer van Willie Toweel, Jimmy Toweel, Fraser Toweel, Allan Toweel en Maurice Toweel. Almal goeie boksers of boksfigure in eie reg: Willie het in sy tyd om 'n wêreldtitel geveg; Jimmy was 'n SA kampioen; Alan was een van Suid-Afrika se voorste boksafrigters; en Maurice 'n puik promotor, ofskoon hy in 'n rolstoel was. Die voorliefde vir boks het gekom van hulle pa, Michael Joseph Toweel, wat van Libanese afkoms was.

## Amateurloopbaan 
Toweel was 'n baie suksesvolle amateurbokser. Hy verloor slegs twee keer in amper 300 gevegte. Hy neem as 'n kapokgewig aan die Olimpiese Somerspele 1948 in Londen deel, maar word in die eerste ronde deur Arnoldo Pares van Argentinië uitgeskakel.

## Professionele loopbaan 
Toweel veg onder noemname soos "Dinamiet", "Benoni se Magtige Muis", die "Benoni Buzzaw" en die "wit Henry Armstrong" vanweë sy konstante aanvalstyl. Toweel word in 1949 beroepsbokser en verower in 1950 die wêreldkroon vir kapokgewigte met 'n oorwinning oor Manuel Ortiz.

## Lewe na sy boksloopbaan 
Toweel tree in die 1980's af in Australië. Hy is op Vrydagoggend, 15 Augustus 2008, op 80-jarige ouderdom in Sydney oorlede.

## Trivia 
Toweel was die eerste Suid-Afrikaner wat ooit 'n wêreldtitel verower het. Hy hou die rekord vir die meeste platslaan-houe in 'n titelgeveg.

Hy slaan Danny O'Sullivan veertien keer plat voor die geveg in the 10de rondte gestop word. In 'n onderhoud na 'n geveg, vertel Sullivan verslaggewers "Adkeivhaep oi er", net voor hy sy bewussyn verloor.

## Eksterne skakels 
* Vic Toweel se boksrekord
Programmeerder

duimnael|regs|'n Programmeerder
**Rekenaarprogrammeerders** of **rekenaarprogrammeurs** skep, wysig en toets die vorms, skripte en bronteks wat vir die rekenaar sê wat om te doen. Hulle dien as die skakel tussen die operateur en die rekenaar.

Die werk van rekenaarprogrammeerders is beide veeleisend en belonend. In algemene terme is hulle mense wat programme skryf vir spesifieke doeleindes of behoeftes, soos 'n virtuele realiteitspeletjie, 'n databasisstelsel, beheer oor masjinerie, of om 'n onderneming se telefoonstelsel te beheer.

Rekenaarprogrammeerders skryf programme, bestaande uit eksakte, gedetailleerde instruksies, wat die stappe lys wat die rekenaar moet volg om 'n probleem op te los of om inligting in 'n logiese orde te verwerk. Stelselontleders verskaf die spesifikasies vir 'n spesifieke taak. Programmeurs skryf programme en vertaal dit in rekenaartale soos VISUAL BASIC, DELPHI, Pascal, Cobol, Java, Informix, C, C# en C++. Die volgorde van instruksies word sekuur deur middel van die toetsbord ingevoer en gekontroleer om te verseker dat die instruksies korrek is en dat dit die gewensde inligting sal produseer. Indien foute deursypel, word die program gewysig en getoets totdat die gewensde resultaat bereik word.

Rekenaarprogrammeerders werk nou met stelselontleders om programme te produseer gebaseer op die behoeftes van die kliënt.

Die werk van rekenaarprogrammeerders behels die navorsing en dokumentering van rekenaargebruikers se verwagtinge, die ontleding van die einddoele en probleme wat deur die stelselontleder gespesifiseer word, en die vasstelling van watter stappe gedoen moet word en in watter volgorde,  gevolg deur die vertaling van hierdie stappe in rekenaartaalopdragte. Hulle toets programme en sagtewaretoepassings en ontfout ("debug") dit dan. Hulle moet ook die wyse en beskrywing van die program se funksionering dokumenteer deur gebruiksaanwysings en helpskerms voor te berei.

Rekenaarprogrammeerders spesialiseer in 'n verskeidenheid gebiede:
* **Netwerkprogrammeerders** werk met kommersiële netwerktale om die implementering en wysiging van netwerkkonfigurasies te ondersteun.
* **Databasisprogrammeerders** is betrokke by die ontwikkeling van programme om die toegang en onderhouding van databasisse te pas.
* **Ontlederprogrammeerders** ontwerp en ontleed kliëntebehoeftes en skep ingewikkelde ontwerpstrukture vir vertaling in 'n programtaal.
* **Multimediaprogrammeerders** is betrokke by stelsels, toepassings en programmeerkwessies. Dit sluit in die verwisseling tussen platforms en die aanvanklike skryf van bronteks vir die inkorporering van teks, grafika, video, animasie, digitale/analoogfoto's, klank en 2/3D-modelle.
* **Stelselsagtewareprogrammeerders** skryf, onderhou en wysig programme wat die algehele funksionering van rekenaars beheer.

## Sien ook 
* Rekenaarprogrammering
Informix

**Informix** is 'n familie van relasionele databasisbestuurstelsel produkte wat deur IBM uitgegee word. Die sagteware word meestal gebruik ter ondersteuning van stelsels wat transaksie-prosessering doen, maar word ook vir data-analise ingespan.

IBM koop die Informix-tegnologie in 2001 oor van 'n maatskap genaamd "Informix Software".

## Eksterne skakels 
*  IBM se amptelike Informix webblad
*  Die Internasionale Infomix Gebruikersgroep
Pascal (programmeertaal)

**Pascal** is 'n programmeertaal wat in 1970 deur Niklaus Wirth geskep is en vernoem is na die Franse wiskundige Blaise Pascal. Die klem val op eenvoud en om mense te help om beter programme te kan skryf. Die taal is 'n verbetering op "Algol-60" wat enkele jare vroeër ontwikkel was en 'n alternatief vir die te ingewikkelde opvolger daarvan, "Algol-68". Gestruktureerde programmering en datastrukture word in die taal benadruk.

## Pascal-variante 
Deesdae is daar 'n paar verskillende dialekte van die taal, wat beteken dat 'n Pascalprogram wat vir een saamsteller geskryf is nie maklik met 'n ander sal saamstel (Engels: *compile*) nie. Van die meer bekende Pascal-variante sluit in:

* GNU Pascal
* Free Pascal
* Delphi
* Turbo Pascal

## Voorbeeld 
'n Eenvoudige Pascalprogram word hieronder vertoon:
 program hallo(output);
 begin
   writeln('Hallo wêreld!');
 end.
Lozi

**Lozi** (*siLozi*) is 'n Bantoetaal wat in Zambië deur 'n halfmiljoen mense gepraat word. Die taal word in 'n mindere mate ook in Zimbabwe en in die Kaprivistrook in Namibië gepraat. In Namibië word Lozi as 'n *nasionale taal* erken.

duimnael|links|Verspreiding van Lozi in Namibië volgens die 2011-sensus:
duimnael|links|'n Vrou uit Namibië gee 'n voorbeeld van Lozi
Lozi is ook onder ander name bekend, waarvan *siLozi* die bekendste is.

Tswana, wat in Botswana en Suid-Afrika gepraat word, is naby verwant aan Lozi. Binne die Bantoetale maak Lozi deel uit van die Sotho-Tswana-taalfamilie.

## Voorbeelde 
## Verwysings
Kilogreep

'n **Kilogreep** (Engels: *kilobyte*), afgekort **kB**, is 1000 grepe. Vroeër was met 1 kB dikwels 1024 grepe bedoel, maar die gebruik neem af sedert die nuwe standaard vir binêre voorvoegsels in gebruik geneem is.

1024 B word nou 'n *kibigreep* genoem, afgekort *KiB*. 
1000 kB heet 'n megagreep, 1024 KiB word 'n mebigreep genoem.

Een kilogreep van inligting kom ongeveer ooreen met:
* 'n halwe bladsy teks (in A4-formaat)
*gekompakteerde digitale lêer van 0,3 sekondes klank teen *telefoonkwaliteit*
* 'n klein prentjie : Beeld:1kb.png
IBM

**IBM** (afkorting vir **International Business Machines Corporation**) is 'n groot Amerikaanse maatskappy wat sagteware en rekenaarhardeware vervaardig en verkoop. Hulle lewer ook rekenaarverwante ondersteuning en konsultasiedienste. IBM is die grootste Inligtingstegnologie-maatskappy ter wêreld en het vir baie jare die meeste patente van enige tegnologiemaatskappy gehou.

IBM het vroeër ook persoonlike rekenaars vervaardig, maar dié deel van die maatskappy is later aan Lenovo, 'n Chinese maatskappy, verkoop.

## Verwysings 
## Eksterne skakels
Fred Sinowatz

**Alfred (Fred) Sinowatz** (Neufeld an der Leitha, 5 Februarie 1929 - Wene, 11 Augustus 2008) was die bondskanselier (regeringshoof) van Oostenryk van 1983 tot 1986. Hy was lid van die SPÖ, die Sosiaal-Demokatiese Party van Oostenryk. Van 1971 tot 1983 was hy bondsminister van Onderwys en Kultuur.

Sinowatz het geskiedenis, Duits en kommunikasiewetenskap gestudeer. Hy het altyd in die Burgenland gewoon.
Raymond Berengarius III van Barcelona

**Raymond Berengarius III van Barcelona** (Frans: *Raimond-Bérenger III de Barcelone*, Katalaans: *Ramon Berenguer III le Grand*) (11 November 1082, Rodez - 19 Julie 1131 in Barcelona) was Graaf van Barcelona, Girona en Osona vanaf 1082 (die hele tyd tesame met Berengarius-Raymond II behalwe vanaf 1097), van Besalù in 1111, van Cerdagne in 1112 en van Provence tot met sy dood in 1131.

duimnael|links|Kaart van die Katalaanse graafskappe by Raymond Berengarius III se dood in 1131
Raymond Berengarius III is in 1082 in Rodez gebore as die seun van Raymond Berengarius II van Barcelona. Hy het sy vader opgevolg om saam met sy oom Berengarius-Raymond te heers. Hy het alleenheerser geword in 1097, toe Berengarius-Raymond II in bannelingskap gedwing is.

Gedurende sy bewind is Katalaanse belange uitgebrei aan beide kante van die Pireneë. Deur huwelik of leenmanskap het hy byna al die Katalaanse graafskappe (behalwe Urgell en Peralada) by sy gebied geïnkorporeer. Hy het graafskappe Besalú (1111) en Cerdanya (1117) geërf en intussen met Dulcia, erfgenaam van Provence getrou (1112). Sy grondgebied het sover oos as Nice gestrek.

In bondgenootskap met die Graaf van Urgell, het Raymond Berengarius Barbastro en Balaguer verower. In 1118 het hy Tarragona gebuit en herbou wat die metropolitaanse setel van die Kerk in Katalonië geword het (te vore was die Katalane afhanklik van die Aartsbiskop van Narbonne). Hy het ook betrekkinge met die Italiaanse maritieme republieke in Pisa en Genua in 1114 en 1115 bewerkstellig en het saam met hulle die Moorse seerowervestings by Majorka en Ibiza aangeval. Talle Christen slawe is bevry en die gebied het aan hom skatpligtig geword. Raymond Berengarius het ook met Pisa se bystand Moslem afhanklikhede op die Iberiese Skiereiland soos Valencia, Lleida en Tortosa binnegeval.

Teen die einde van sy lewe het Raymond Berengarius 'n Tempelier geword. Hy het sy vyf Katalaanse graafskappe aan sy oudste seun Raymond Berengarius IV nagelaat en Provence aan sy jonger seun Berengarius-Raymond.

## Huwelike en kinders 
Sy eerste huwelik was met Maria Rodriguez van Bivar in Februarie 1099 met wie hy 'n dogter, Chimène van Barcelone wat met Roger de Foix getrou het, gehad het.
Hy is weer getroud op 3 Februarie 1112 met Douce de Gévaudan, Gravin van Provence, en het Graaf van Provence geword onder die naam **Raimond-Bérenger I**. Hy het sewe kinders gehad: 
* Raymond Berengarius IV (1113 † 1162), Graaf van Barcelona
* erengarius-Raymond (1114 † 1144), Graaf van Provence
* Bérengère (1116 † 1149), getroud in 1128 met Alphonse VII, Koning van Kastilië een Léon (1105 † 1157)
* Bernard (1117 † 1117)
* Etiennette (1118 † na 1131), getroud in 1128 met Centulle III, Graaf van Bigorre, later in ongeveer 1130 met Raymond II Arnaud († 1167), Burggraaf van Dax
* Mafalda, getroud met Jaspert († 1151), Burggraaf van Castelnau, later met Guillaume († 1166), seigneur van Castellvell
* Almodis, getroud in 1148 met Pons de Cervera († 1155), Burggraaf van Bas

## Verwysings 
## Eksterne skakels
Bertrand van Tripoli

**Bertrand van Tripoli** of **Bertrand van Toulouse** (?, ca. 1165 - Tripoli, Libanon, 21 April 1112) was Graaf van Toulouse, Markies van Provence en die eerste Graaf van Tripoli.

Hy was die oudste seun van Raymond IV van Toulouse en was regent oor Toulouse tydens sy vader se veldtog, die Eerste Kruistog. Tussen 1098 en 1100 is Bertrand afgeset deur sy niggie Filippa van Toulouse en haar man Willem IX van Akwitanië wat hom wou verower om vir Willem se kruistog te kon betaal. In 1105 het Bertrand die volwaardige graaf van Toulouse geword en in 1108 het hy na Tripoli gegaan om dit van sy neef Willem-Jordan te verower. Daarna het hy heerser van Tripoli gebly tot met sy dood in 1112. Hy is in Tripoli opgevolg deur sy seun, Pons van Tripoli. Toulouse het hy aan sy halfbroer Alfons Jordaan gelaat wat intussen weer in die hande van Willem IX van Akwitanië geval het.

Bertrand het in ongeveer 1095 met Helena van Boergondië (1080-1141), 'n dogter van Odo I van Boergondië, in die huwelik getree. Hulle het drie kinders gehad:

* Pons van Tripoli, opvolger, graaf van Tripoli
* Filipe, (1099-1102)
* Ines of Ineke, getroud met Reinoud, heer van Margat

## Bronnelys 
* Les comtes de Toulouse, Jean-Luc Dejean, 1979, 1988, 
* L'Empire du Levant: Histoire de la Question d'Orient, René Grousset, 1949
Bernard Aton IV Trencavel

**Bernard Aton IV Trencavel** († 1129) was 'n Burggraaf van Albi en van Nîmes vanaf 1074 tot 1129, en 'n Burggraaf van Carcassonne, van Béziers en Agde vanaf 1099 tot 1129. Hy was die seun van Raymond-Bernard Trencavel, Burggraaf van Albi en Nîmes, en Ermengarde, Burggravin van Carcassonne, Béziers en Agde

## Biografie 
As opvolger van Burggraaf Albi een Nîmes deur sy vader, het hy ook die Burggraafskap van Carcassonne, Béziers, Agde en van Razès van sy moeder, Ermengarde, suster van die laaste Graaf van Carcassonne, Raymond Rogier, bekom. Hy het die Cité de Carcassonne in 1082 herower na 'n plundertog teen die ander aanspraakmakers, maar sy moeder het die burggraaf titel behou en het dit aan Raimond Berengarius III, Graaf van Barcelona belowe na die dood van sy vader Raymond Berengarius II. Maar Bernard-Aton het sy mag in die gebied gevestig. In 1093 het , Raymond Berengarius III mondig geword en gepoog om Carcassonne te herbekom.

In 1101 het hy na die Heilige Land vertrek en het Raymond Berengarius III Carcassonne beset. Toe Bernard Aton in 1105 terugkeer het hy Carcassonne, Razès en Lauraguais teruggeneem. Hy het hom gewraak op die inwoners wat die Graaf van Barcelona gehuisves het en wat die terugkeer van Raymond Berengarius III versoek het. In 1112 het die leër van Barcelona Carcassonne en Bernard-Aton lastig geval maar Richard van Millau, Aartsbiskop van Narbonne het tussenbeide getree en Graaf van Barcelona oortuig om 'n ommekeer te maak. Bernard Aton het hierna 'n bondgenootskap gesluit met Alphonse Jourdain, Graaf van Toulouse, teen die Graaf van Barcelona. In 1120 het die inwoners geweier om Bernard-Aton in die stad toe te laat. Laasgenoemde het hom beroep op die Graaf van Toulouse, Alphonse Jourdain maar dié was in 'n styd gewikkel met die Hertog van Akwitanië. Hy help Bernard-Aton eers in 1124 om die cité te herower. In 1127 draai hy egter teen Alphonse wat poog om sy domein uit te beri deur Burgraaf van Nîmes te word. Hy het sy dogter met Rostaing van Posquières, 'n seigneur van Nîmois, laat trou om sy netwrk van vetrouelinge op te bou. Alphonse Jourdain dring nie verder op sy ambisies aan nei en trek terug.

Bernard-Aton is in 1129 oorlde en sy drie seuns het sy Burggraafskappe onder hulle verdeel.

## Huwelik en kinders 
Hy is in 1083 met Cécile van Provence († 1150), dogter van Bertrand II, Graaf van Provence, en Mathilde getroud. Uit die huwelik is gebore :
* Rogier Ier († 1150), Burggraaf van Carcassonne en van Albi
* Bernard Aton V († 1159), Burggraaf van Agde een van Nîmes
* Raimond I  († 1167), Burggraaf van Béziers
* Ermengarde († 1156), getroud in 1110 met Gauzfred, Burgraaf van Roussillon
* Metteline, getroud in 1105 met Arnaud de Béziers-Sauvian
* Ermessinde, getroud in 1121 met Rostaing de Posquières
* Pagane

## Bibliografie 
* Jean-Luc Déjean, Les comtes de Toulouse (1050-1250), 1979, p. 136 en 144-5
* Foundation for Medieval Genealogy : Bernard Aton IV Trencavel

## Verwysings
Suid

duimnael|regs|300px|'n Windroos wat die windrigtings aandui.

**Suid** is een van die vier hoof windrigtings. Die ander hoof windrigtings is: noord, oos, en wes.

Die teenoorgestelde van suid is noord, soos die teenoorgestelde van oos wes is.

Op die verste suidelike punt van die aarde lê die Suidpool.

## Eksterne skakels 
*
Nuwelandstadion

**Nuwelandstadion** is ’n stadion wat in Kaapstad, Suid-Afrika geleë is. Die stadion het ’n kapasiteit van 51&nbsp;900 mense en bied sitplekke en losies.

[duimnael|links|’n [Super 14-wedstryd op Nuweland]]
[duimnael|links|[Springbokondersteuners in Nuwelandstadion]]
Verskeie sportklubs het oor die jare die stadion as hulle tuisveld gebruik, die mees onlangse is:
* Die Stormers (Superrugby).
* Die Westelike Provinsie (Curriebeker-rugbykompetisie).

Nuwelandstadion was tot die einde van die 2004/05 seisoen ook die tuisveld van die Ajax Kaapstad-sokkerspan tydens die Premier Sokkerliga. Ajax speel nou by die Athlone-stadion.

## Wedstryde 
### Rugbywêreldbeker 1995 
## Toekoms 
Daar is bespiegel dat WP-rugby Nuweland sou verkoop, en dat die Stormers en die Westelike Provinsie hul tuiswedstryde by die nuutgeboude Kaapstad-stadion sou speel. Die Westelike Provinsie Rugbyunie het egter vroeër besluit dat hulle nie die nuwer stadion sal gebruik nie, maar eerder op Nuweland wil aanbly. 

Dit het in 2020 verander toe daar bevestig is dat die stadion aan 'n belegger via 'n verseelde koevert bie-proses verkoop en in 2022 gesloop sal word vir residensiële en kleinhandelontwikkelings wat gebou gaan word.

## Sien ook 
* Lys van stadions in Suid-Afrika

## Eksterne skakels 
* Webwerf van die DHL Westelike Provinsie Rugby
* Webwerf van die DHL Stormers
* Webwerf van die Ajax Kaapstad sokkerklub

## Verwysings
Stadion

[duimnael|regs|300px|Die [Stade de France in Parys]]
duimnael|300px|Die Croke Park-stadion in Dublin, Ierland.

'n Moderne **stadion** is 'n plek waar sport beoefen of konserte of ander geleenthede aangebied word. 'n Stadion bestaan oor die algemeen uit 'n plat oppervlak omring deur 'n struktuur wat ontwerp is om toeskouers te laat sit of staan.

Stadions het reeds in die antieke Griekse tye bestaan waar dit tydens die oorspronklike Olimpiese Spele gebruik is. 

In stede word stadions soms betaal om 'n produk se naam by die stadion se naam te voeg. 'n Voorbeeld hiervan is Loftus Versfeld wat op 'n tyd al as *Securicor Loftus Versfeld* en *Minolta Loftus* bekend gestaan het.

## Sien ook 
Voorbeelde van groot stadions in Suid-Afrika:
* Ellispark-stadion in Johannesburg, Suid-Afrika
* Nuwelandstadion in Kaapstad, Suid-Afrika
* Vodacompark in Bloemfontein, Suid-Afrika
* Volledige lys van stadions in Suid-Afrika.

Voorbeelde van groot internasionale stadions:
* Stade de France naby Parys in Frankryk.
* Beijing Nasionale Stadion in Beijing, China.

## Eksterne skakels 
*  Wêreldstadions 
*  Stadion-gids
*  Stadionwelt
*  Stadioncheck
Hugenote-gedenkmuseum

Die **Hugenote-gedenkmuseum** by Franschhoek, in die Wes-Kaap, Suid-Afrika, gedenk die koms van die Hugenote na die Kaap van Goeie Hoop nadat hulle uit Frankryk moes vlug as gevolg van vervolging na die herroeping van die Edik van Nantes in 1685, en die bydrae wat hulle tot die ontwikkeling van Suid-Afrika gelewer het. Dit staan op dieselfde terrein as die Hugenotemonument.

Die museumgebou is die herboude Saasveld, die elegante agtiende-eeuse woning van baron Willem Ferdinand van Reede van Oudtshoorn.

Die museum beskik oor 'n groot verskeidenheid meubels, Bybels, silwerware, kombuisgereedskap, dokumente en artefakte wat die lewe van die Hugenote aan die Kaap van Goeie Hoop treffend uitbeeld. Aandenkings is ook hier te koop, onder meer die Hugenotekruis wat gereeld deur nasate van die Hugenote by geskikte geleenthede as identifikasieteken gedra word.

Agter die gedenkmuseum is 'n boog aangebring waarop die woorde *“Post tenebras lux”* – wat “na die duisternis: lig” beteken, herinner aan die feit dat baie van die Hugenote as vlugtelinge in Suid-Afrika 'n heenkome gevind het.

Die museum-anneks is geleë oorkant die straat en bevat verdere uitstallings, asook 'n aandenkingswinkel.

## Bibliografie 
* Fisher, Roger C. (samesteller): Visuele leksikon van die Suid-Afrikaanse woning. Kaapstad: Unibook Publishers, 1992. 

## Eksterne skakels 
*  Die Hugenotestigting van Suid-Afrika se webwerf
*  The Huguenot Memorial Museum
*  Artikel: The Huguenot Heritage
Godfrey Mokoena

duimnael|regs|Godfrey Khotso Mokoena
**Godfrey Khotso Mokoena** OIS (gebore 6 Maart 1985 in Heidelberg) is 'n Suid-Afrikaanse atleet wat spesialiseer in die verspring en driesprong.

Mokoena het Suid-Afrika se eerste medalje tydens die Olimpiese Somerspele 2008 ingepalm. Hy het 'n silwermedalje verower toe hy 'n afstand van 8,24&nbsp;m gespring het tydens die verspringfinaal vir mans.

## Biografie 
### Jeug 
Godfrey Khotso Mokoena is gebore in 'n gesin van twee kinders. Na sokker en basketbal kom Godfrey op 13-jarige leeftyd met atletiek in aanraking. Op skool word sy talent deur 'n onderwyser en afrigter, Elna de Beer, opgemerk. Hy begin homself toespits op hoogspring en behaal hiermee in 2001 'n vyfde plek by die wêreldjeugkampioenskappe.

Mokoena studeer suksesvol af aan die Noordwes-Universiteit in Potchefstroom waar hy ook verskeie vername atlete ontmoet.

### Eerste suksesse 
Mokoena behaal sy eerste internasionale sukses in 2004 deur by die wêreldkampioenskap vir juniors in Lissabon 'n goue medalje in driekamp te wen. Met 'n beste poging van 16,77&nbsp;m verslaan hy die Chinees Zhu Shujing (silwer; 16,64&nbsp;m) en die Oekraïnse atleet Viktor Kuznetsov (brons; 16,58&nbsp;m). Hy wen ook 'n silwer medalje in verspring tydens die kampioenskap. Later in die jaar verteenwoordig hy Suid-Afrika by die Olimpiese Somerspele 2004 in Athene, maar faal na die eerste rondte met 'n beste poging van 16,23&nbsp;m.

### Wêreldkampioenskappe en wêreldkampioen 
In 2005 haal Mokoena vir die eerste keer die eindronde op 'n wêreldkampioenskap. Tydens die verspringfinale van die kampioenskappe in Helsinki verower hy 'n sewende plek met 8,11&nbsp;m. Twee jaar later by die 2007-wêreldkampioenskap in Osaka verbeter hy sy posisie en behaal 'n vyfde plek met 8,19&nbsp;m.

Hy behaal sy eerste groot prestasie in 2008, op 23-jarige leeftyd, deur die wêreldtitel te verower in Valencia, Spanje. Met 'n sprong van 8,06&nbsp;m troef hy die Brit Chris Tomlinson (silwer; 8,08&nbsp;m) en die Saoediër Mohamed Salman Al Khuwalidi (brons; 8,01&nbsp;m).

Tydens die wêreldkampioenskap van 2009 in Berlyn, Duitsland spring hy 8,49 m wat hom in die 2de plek (silwer medalje) plaas.

## Prestasies 
## Persoonlike beste 
* Verspring – 8.39 m (2006) – nasionale rekord.
* Driesprong – 17.25 m (2005) – nasionale rekord.
* Hoogspring – 2.10 m (2001)

## Verwysings
Agterhoek

duimnael|Die Achterhoek.

Die **Agterhoek** (Nederlands: *Achterhoek*, Nedersaksies: *Achterhook*) vorm die mees oostelike deel van die provinsie Gelderland in Nederland.

Die Agterhoek strek van die rivier die IJssel in die weste, die Oude IJssel in die suidweste tot by die Duitse grens in die ooste, en die grens met die Overijsselse streke Salland en Twente in die noorde. 

Doetinchem, Winterswijk en Zutphen sy die mees bekende stede in die Agterhoek. Doetinchem is die mees grote stad in die Agterhoek en het 58.000 inwoners.

## Munisipaliteite 
Die volgende 11 Gelderse munisipaliteite lê in die Agterhoek-streek:

## Sien ook 
Streek in Gelderland:
* Liemers

Streke in Overijssel:
* Kop van Overijssel
* Salland
* Twente

## Verwysings 
## Eksterne skakels 
* Plaatsengids
FAQ

'n **FAQ** (Engels vir **F**requently **A**sked **Q**uestions) is 'n lys van algemene kwelvrae met antwoorde oor 'n bepaalde onderwerp.

Baie webwerwe gebruik FAQ-lyste om besoekers se gereelde vrae te beantwoord.

Nuusgroepe op die internet wat oor 'n spesifieke onderwerp handel gebruik dikwels 'n FAQ om beginnersvrae te antwoord, sodat die ander gebruikers nie herhaaldelik dieselfde vrae hoef te antwoord nie.

## Voorbeeld 
FAQ-lyste gebruik meestal die volgende struktuur:

:V. Die motor begin nie.
:A. Daar kan verskeie oorsake wees, kyk na die volgende...

Waar V: staan vir die *vraag* en die A: vir die *antwoord* (in Engels Q: vir *question* en A: vir *answer*).
Oos

duimnael|regs|300px|'n Windroos wat die windrigtings aandui.

**Oos** is een van die vier hoof windrigtings. Die ander hoof windrigtings is: noord, suid en wes.

Oos is direk teenoorgesteld van wes, soos suid die teenoorgestelde rigting van noord is.

Die woord *oos* is afgelei van *Oriënt* wat letterlik beteken: die son kom in die *ooste* op.

## Ander gebruike 
Op die aarde praat mense ook van die Ooste as hulle van plekke in die oostelike halfrond praat. Voorbeelde:
*Saoedi-Arabië lê in die Midde-Ooste.
*Japan lê in die verre Ooste.

## Eksterne skakels 
*
Wes

duimnael|regs|300px|'n Windroos wat die windrigtings aandui.

**Wes** is een van die vier hoofwindrigtings. Die ander hoofwindrigtings is: noord, oos en suid.

Wes is die teenoorgestelde rigting van oos; op die kompasroos lê noord bo en wes links.

Die son sak in die weste. Vandaar die slagspreuk: "As die son sak in die weste, is die luiaard op sy beste".

Die skryfwyse vir 'weste' as windrigting is met 'n klein "w", vir die aanduiding van 'n bepaalde gedeelte van 'n land (soos Wes-Australië), 'n provinsie (soos Wes-Vlaandere) of 'n streek (soos Wes-Friesland) gebruik mens 'n hoofletter "W".

## Ander gebruike 
* **Die Weste** verwys dikwels na die Westerse wêreld.
* Die **Wilde Weste** verwys na die weste van die Verenigde State van Amerika.

## Eksterne skakels 
*
Grawe van Toulouse

**Graaf van Toulouse** was 'n oorerflike titel van die heersers van die Graafskap Toulouse wat bestaan het uit die stad Toulouse en die omliggende landelike gebied. Die eerste *comites* (Grawe) van Toulouse was administrateurs onder die Merowingers. Geen opeenvolging van is bekend en slegs die name van 'n paar het behoue gebly. Onder die Karolingers het die aanstelling (van beide Grawe en *duces*, Hertoë) meer gereeld en meer bekend geword. Die amp het egter spoedig uit die koninklike kring beweeg en oorerflik geword.

Die oorerflike Grawe van Toulouse het die Graafskap van die laat 9de eeu tot 1270 regeer. Die grawe en ander familie lede was ook op verskeie stadiums Grawe van Quercy, Rouergue, Albi, en Nîmes, en Markgrawe van Gotië en Provence. Raymond IV het die Kruisvaderstaat Graafskap Tripoli, gestig en sy nasate was Grawe in die afgeleë graafskap.

## Karolingers 
*790-806 : Willem I *de Vrome*
*806-816 : Bego, seun van Gerard van Parys, skoonseun van Lodewyk die Vrome
*816-844 : Bernard van Septimanië, seun van Willem van Gellone

## Huis Rouergue 
*844-851 : Fredelo, seun van Fulgaud, graaf van Rouergue en van Senegonde, (vermoedelik 'n kleinseun van Willem van Gellone)
*852-865 : Raymond I, broer
*863-877 : Bernard *het Kalf*, seun
*877-918 : Oddo, broer
*918-924 : Raymond II, seun
*924-942 : Raymond III Pons, seun
*942-961 : Raymond (IV), seun
*961-978 : Raymond (V), seun
*978-1037 : Willem III *Taillefer*, seun
*1037-1060 : Pons, seun
*1060-1088 : Willem IV, seun 
*1088-1105 : Raymond IV, *van Sint-Gillis*, broer
*1105-1109 : Bertrand, seun
*1109-1110 : Alfons Jordaan, halfbroer
*1110-1120 : Willem IX van Akwitanië, schoonzoon van Willem IV
*1120-1148 : Alfons Jordaan (opnuut)
*1148-1194 : Raymond V, seun
*1194-1222 : Raymond VI, seun
*1215-1218 : Simon IV van Montfort
*1222-1249 : Raymond VII, seun van Raymond VI
*1249-1271 : Joanna, dogter

## Huis Frankryk 
*1249-1271 : Alfonso van Poitiers.

## Nie-erflike graaf 
*1681-1737 : Lodewyk Alexander van Bourbon, natuurlike seun van Lodewyk XIV van Frankryk.

## Kyk ook 
*Grawe van Rouergue
Noord

duimnael|regs|300px|'n Windroos wat die windrigtings aandui.

**Noord** is een van die vier hoofwindrigtings. Die ander hoofwindrigtings is: oos, suid en wes.

Noord is die teenoorgestelde rigting van suid, en dui die rigting van die Noordpool aan. Omdat daar vir rigtingbepaling dikwels van 'n magnetiese kompas gebruik gemaak word, en die kompasnaald nie presies na die noordpool wys nie, onderskei mense tussen die *geografiese* noord en die *magnetiese* noord. Daarnaas is daar ook 'n *astronomiese* noord soos volgens die sterre bepaal.

## Geografiese noord 
Die *geografiese noord* of *ware noord* is die rigting van die geografiese noordpool. Dit is by benadering ook die astronomiese noord.

### Magnetiese noord 
Die *magnetiese noord* is die rigting op die horisontale vlak waarheen die magneetnaald van 'n magnetiese kompas wys. Die geomagnetiese noordpool is in die noorde van Kanada geleë, en is voortdurend aan die beweeg. Die kompasnaald sal as gevolg van plaaslike omstandighede nie presies na die magnetiese noordpool wys nie. Die afwyking tussen die geografiese en die magnetiese noord op die horisontale vlak word die magnetiese deklinasie of magnetiese afwyking genoem.

### Astronomiese noord 
Die **astronomiese noord** is die rigting van die hemelpool. Dit is by benadering die rigting van die Poolster.

## Trivia 
* 'n Suidewind waai in 'n noordelike rigting.
* Die magnetiese noord (geomagnetiese noordpool) is die magnetiese suidpool van die Aarde as magneet.

## Eksterne skakels 
* 
* Berekening van die magnetiese deklinasie
Affiks

'n **Affiks** is 'n taalkundige term vir 'n woorddeel, wat opsig self nie betekenis dra nie, maar wat aan ander woorde geheg word om sodoende nuwe woorde te vorm.

## Tipes affikse 
'n Affiks kan een van die volgende wees:
* 'n Voorvoegsel (prefiks)
* 'n Invoegsel (infiks)
* 'n Agtervoegsel (suffiks)
* 'n Omvoegsel 
* 'n Betekenisdraende aanhegting

## Voorbeelde 
* geslaap - die affiks "ge-" is 'n voorvoegsel
* houtjie - die affiks "-jie" is 'n agtervoegsel
LEED

**LEED** kan na een van die volgende sake verwys:

* Lae-energie elektrondiffraksie, studie wat die absorpsie van gasatome bestudeer.
* Leadership in Energy and Environmental Design, standaarde vir die omgewingsvriendelike en onderhoubare konstruksie van geboue.
Leadership in Energy and Environmental Design

[duimnael|**7 World Trade Center**, beskou as  [New York Stad se eerste "groen" kantoorblok wat goue status verkry het volgens die LEED-program.]]

**LEED** (Engels vir *Leadership in Energy and Environmental Design*) is 'n puntestelsel wat in 1998 deur die VSA se *Green Building Council (USGBC)* opgestel is om geboue mee te beoordeel. Dit maak 'n stel standaarde vir die omgewingsvriendelike en onderhoubare konstruksie van geboue beskikbaar.

## Sertifikasieprogram 
LEED v2.2 maak voorsiening vir die toekenning van 69 moontlike punte en vier sertifikasies vir nuwe konstruksies en groot opknappings aan kommersiële geboue:
* **Sertifikasie** – 26-32 punte
* **Silwer** – 33-38 punte
* **Goud** – 39-51 punte
* **Platinum** – 52-69 punte

## Professionele akkreditasie 
Professionele persone wat in "groen"-geboue spesialiseer kan 'n LEED-akkreditasie bekom deur die LEED-eksamen af te lê. Hierdie akkreditasie stel individuele in staat om die beoordeling van geboue te fasiliteer. Professionele akkreditasie word deur die Green Building Certification Institute geadministreer.

## Ander nasionale beoordelingstelsels 
* LEED international

## Kritiek 
Die LEED-standaard neem nie die plaaslike omgewingsfaktore, soos die gemiddelde buite temperatuur, in ag nie.

## Sien ook 
* Hernubare energie
* Ekologie

## Eksterne skakels 
* U.S. Green Building Council
* World Green Building Council
* Canada Green Building Council 
* Leed Certified Real Estate 
* Examples for LEED-certified buildings
Lae-energie elektrondiffraksie

**LEED** of **Lae-energie elektrondiffraksie** (Engels: *low-energy electron diffraction*), is 'n fisiese metode om die wyse van absorpsie van gasatome op 'n oppervlak te bestudeer. Dit berus op die konsep van interferensie van elektrongolwe. Die interferensie sorg vir 'n duidelike rooster op 'n monitor.
Emfiseem

**Emfiseem** is 'n longsiekte wat voorkom as die lugsakkies in die longe hulle elastisiteit verloor. Alveoli in die longe blaas op wat gaswisseling in die longe bemoeilik. Mense wat aan emfiseem ly vind dit moeilik om asem te haal.

As dit geassosieer word met beduidende lugvloeibeperking, is emfiseem 'n belangrike subtipe van chroniese obstruktiewe longsiekte 

## Oorsake 
Emfiseem word veral aangetref in gevalle van asma en chroniese brongitis waar die elastisiteit van die longe aangetas word. Rook is ook 'n groot oorsaak.

## Simptome 
Emfiseem gaan gepaard met kortasemheid. Later verkleur die lippe, tong en naels blou. Asemhalingbewegings van die ribbes word ook beperk en die volume lug wat in- en uitgeasem word, word ingekort. Emfiseem sal heel moontlik lei tot 'n vergrote hart en hartversaking.

## Verwysings
Windrigtings

duimnael|400px|'n Nederlandse kompasroos met windrigtings. Onderverdelings is in grade en duisendstes (360° = 6400 duisendstes).
* Die 4 hoof **windrigtings** is: noord, oos, suid en wes. Hierdie windrigtings kan gekombineer word, so lê noord-oos presies tussen noord en oos.

* Die kompasroos dui 32 rigtings aan. 'n Tabel met die aantal grade, die afkorting van die windrigting en die benaming word hieronder aangetoon:
Ludwig Taschner

duimnael|Die sogenaamde Rosa 'Margaret Roberts'.

**Ludwig Taschner** (gebore 28 Augustus 1942) is 'n bekende rooskweker van Haakdooringlaagte, wat noord-oos van Pretoria, Suid-Afrika geleë is. Hy het nagenoeg 1 miljoen roosbome (ongeveer 800 variëteite) wat hy in sy kwekery van ongeveer 50 hektaar verbou. Hy is bekend vir die rose wat hy vir Mimi Coertse gekweek het, en die rose wat hy na Nelson Mandela, Margaret Roberts en Rina Hugo vernoem het.

Taschner het ook 'n boek met die titel "Roses" geskryf, en stuur 'n e-pos nuusbrief genaamd, "Talking roses", aan sowat 70 000 intekenare per maand uit.

## Verwysings 
## Eksterne skakels 
* Ludwig se Rose
Pous Celestinus IV

**Celestinus IV**  was die 179ste pous van die Rooms-Katolieke Kerk vir sewentien dae in 1241. Vir ander kort pontifikate sien Lys van kortste pontifikate.

## Biografie 
**Pous Celestinus IV** is gebore as **Goffredo de Castiglione** in Milaan, Italië.  Hy is die seun van Giovanni Castiglioni en Cassandra Crivelli, 'n suster van Pous Urbanus III.    Op 18 Julie 1223 word hy kanselier van Milaan en op 18 September 1227 maak Pous Gregorius IX hom kardinaal van Sint Markus.  Hy word as pouslike legaat na Lombardye gestuur om die stede daar wat aan die Hohenstaufen trou gebly het, oor te haal om hulle by die pous te skaar, egter sonder sukses.  In 1238 word hy kardinaal-biskop van Sabina.  Op 25 Oktober  1241 volg hy Pous Gregorius IX op en regeer tot sy dood op 10 November 1241.  Hy word opgevolg deur Pous Innocentius IV.
Die naam ‘Celestinus’ beteken 'hemelse'.

## Verkiesing 
Die pousverkiesings van 1241 is onder baie moeilike omstandighede gehou wat die pous se dood verhaas het.  Die kardinale was verdeel oor die stryd teen die keiser Frederik II.  Een groep wou die beleid van Pous Gregorius IX voortsit en Frederik verneder as 'n pouslike vasal.  Frederik het egter twee kardinale gevange gehou in Tivoli en het 'n bondgenoot in Rome gehad met die naam Kardinaal Giovanni Colonna.  Colonna het die keiser gesteun om dat die kurie in die hande was van 'n vyand van die Colonna-familie, senator Matteo Rosso Orsini.  Orsini het die konklaaf gevange gehou in die vervalle Septizodium paleis, waar die dak gelek het.  Een van die kardinale het siek geword van die omstandighede en gesterf.
Orsini se kandidaat Romano da Porto was onaanvaarbaar omdat hy die professore van die Universiteit van Parys vervolg het en homself onwelvoeglik gedra het in die teenwoordigheid van die koningin-moeder.  Frederik se kandidaat Otto van St. Nicholaas was ook nie vir die kardinale aanvaarbaar nie.  Op 25 Oktober 1241 kies die konklaaf met slegs sewe kardinale vir **Pous Celestinus IV**.  Hy was egter al oud en uitgeput deur die omstandighede van die konklaaf en sterf sewentien dae later op 10 November 1241.  Sy enigste pouslike daad was die ekskommunikasie van Matteo Orsini.

## Bibliografie 
* Abulafia, Robert. (1988) Frederick II: a Medieval Emperor (Oxford: Oxford University Press).
* Duff, Eamon (2001). *Saints and Sinners: A History of the Popes*, Yale University Press. .
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Rina Hugo

**Rina Hugo** is 'n bekende Suid-Afrikaanse sangeres. Rina Hugo is in 1978 saam met Bruce Sanderson as wenners van die ATKV se Crescendo aangewys.

Sy verwerf haar B.Mus.-graad aan die Noordwes-Universiteit (toe nog Potchefstroomse Universiteit vir CHO) in 1970. Sy was ook lid van die Alabama Studentegeselskap. Rina het uitgeblink in feitlik alle genres wat deur 'n solis beoefen kan word naamlik: Opera, oratorium, operette, musiekblyspele, die kunslied en ligte musiek.

Op 26 Januarie 2020 is Rina ook ingehuldig as 'n lewende legende in die Suid-Afrikaanse legendesmuseum. Sy was een van slegs 20 legendes van wie daar ook 'n borsbeeld gemaak is.

## Diskografie 
* Onthou, 2009 FANTASIA
* In Harmonie, met Manuel Escórcio, 2008 FANTASIA
* Afrikaanse Goue Stemme, 2008 EMI
* Die Nuwe Jerusalem, 2007 KOSMOS/EMI
* Die Duet Album, met Jannie Moolman, 2006 VAT VYF
* Centurion Konsert DVD, 2006 EMI
* Net ´n Stille Uurtjie, 2005 EMI
* Rina en Gé Boks, 2005 EMI
* Jerusalem! / Hoe Groot Is U, 2005 EMI
* My Treffers, 2004 EMI
* Your Favourite Songs, 2003 EMI
* Give Me Time, 2002 EMI
* Music In The Mountains, met die Drakenbergse Seunskoor, 2000 EMI
* Rina, DECIBEL
* Treffers 1983–1995, 1996 DECIBEL/ EMI
* Je T´Aime Mon Amour, 1995 DECIBEL
* Wat ´n Vriend Het Ons In Jesus, 1994 EMI
* Rina en Gé, 1993 DECIBEL
* Ek Mis Jou Vanaand, 1992 DECIBEL
* Rina Se Treffers, 1992 DECIBEL/ EMI
* Jerusalem!, 1992 DECIBEL
* Elke Dag Van Die Res Van My Lewe LP, 1991 DECIBEL
* Hoor Jy My Stem Oor Die See?, 1988 DECIBEL
* Se Grootste Treffers LP, 1987 DECIBEL
* Los My Alleen LP, 1987 DECIBEL
* Rina LP, 1985 DECIBEL
* Kom Huistoe / Bly Naby My 7", 1987 DECIBEL
* Rina Hugo LP, 1983 DECIBEL

## Filmografie 
Rina was ook in die 1986-rolprent, *You Must Be Joking!* te sien saam met bekendes soos Carike Keuzenkamp, Kallie Knoetze, Leon Schuster, Mike Schutte en Janine Pretorius.

## Sien ook 
* Afrikaanse musiek
* Suid-Afrikaanse musikante

## Bronne 
* 

## Eksterne skakels 
* Rina Huge se amptelike webwerf (dooie skakel), argief weergawe (4 Maart 2022) van die Internet argief.
* 
*
Afrikaanssprekende bevolking in Suid-Afrika

Volgens die 2011 sensus van Suid-Afrika, was daar ’n totaal van 6&nbsp;855&nbsp;082 mense wat Afrikaans as ’n eerste taal praat. Volgens die 2001 Namibië sensus het 11.4% van die Namibiërs Afrikaans as hulle huistaal gehad. Die getal Afrikaanssprekendes tydens die sensus van 2011 in Suid-Afrika volgens plaaslike munisipale grense is soos volg:
duimnael|Suid-Afrikaanse munisipaliteite met 'n meerderheid van Afrikaanstaliges in 2011. Daar is ook groot Afrikaanse gemeenskappe in die ander provinsies.
duimnael|Geografiese verspreiding van Afrikaans in Suid-Afrika ná bevolkingsdigtheid per vierkante kilometer in 2011.
duimnael|Verspreiding van Afrikaans in Namibië.
duimnael|Hoofverspreiding van Afrikaans.

## Verwysings
Lughawe Parys-Charles de Gaulle

duimnael|links|Inweegtoonbanke
duimnael|links|Terminaal 1
duimnael|regs|400px|Lugfoto van Parys-Charles de Gaulle

Die **Parys-Charles de Gaulle Internasionale Lughawe** (Frans: Aéroport de Roissy-Charles de Gaulle, IATA: **CDG**, ICAO: **LFPG**) ook as Roissy of Charles de Gaulle bekend, is die grootste en belangrikste internasionale lughawe van Frankryk en een van die grootste lughawens in Europa. Met 69,5 miljoen passasiers in 2017 was dit die tiende besigste lughawe ter wêreld. Die lughawe is na die Franse oudpresident Charles de Gaulle genoem en is naby Roissy, sowat 25&nbsp;km noordoos van die Paryse middestad, geleë.

Met die RER- en TGV-treine word die middestad in 45 minute, Disneyland Resort in 10 minute, en Lille en Brussel in een uur bereik.

Die lughawe het 3 terminale en hanteer meer as 200&nbsp;000 reisigers en 6&nbsp;000 ton vrag (2003) per dag. Die lughawe dien as die vernaamste spilpunt vir Air France. Danksy enkele aanpassings was die lughawe vroegtydig gereed om die nuwe Airbus A380 te ontvang.

## Verwysings
RER (Réseau Express Régional)

duimnael|links|RER lyneduimnael|links| RER Stasie Étoileduimnael|links|RER Stasie in 'n voorstadduimnael|links| In 'n trein van lyn B
Die **Réseau Express Régional (RER)** is letterlik 'n regionale ekspresnetwerk. Die woord word gebruik vir die regionale vervoerstelsel wat die middestand van Parys met die voorstede verbind en is een deel van die openbare vervoerdienste wat deur die Paryse vervoermaatskappy **RATP (Régie Autonome des Transports Parisiens)** verskaf word. Omdat die Paryse Metro (moltrein) nie ver in die voorstede deurdring en die voorstadtreine op stasies net buite die middestand eindig, was dit nodig om 'n vinnigere vervoermiddel vanuit die stadsentrum na die voorstede te ontwikkel. Die voorstadstreine van die Paryse RER beskik oor vyf lyne wat tussen 5:30 en 0:30 uur ry. In die stad fungeer die RER as 'n snelmetro: die afstande tussen die stasies is veel groter as by 'n regulêre moltrein. Die tonnels van die RER lê dieper as die tonnels van die moltrein. In 2006 het die RER 451 miljoen passasiers op die RER RATP netwerk vervoer.

## Eksterne skakels 
*RER Parys
NTFS-3G

**NTFS-3G** is 'n oopbron, vrylik beskikbare aandrywer vir die NTFS-lêerstelsel vir Linux, Mac OS X, FreeBSD, NetBSD, Solaris, BeOS en Haiku.  Dit word onder die voorwaardes van die GNU General Public License versprei. Dit is 'n stabiele program wat aktief ontwikkel word en is uit ntfsmount afgelei.

NTFS-3G is in Julie 2006 deur Szabolcs Szakacsits bekendgestel. Die eerste stabiele weergawe (1.0) is op 21 Februarie 2007 vrygestel.
Pleknaamsveranderinge in Oos-Timor

duimnael|regs|260px|Ligging van Oos-Timor in Asië.

Hier volg 'n lys van dorpe en stede in Oos-Timor waarvan die name verander is:

* Vila Taveiro → Pante Macassar
* Vila General Carmona → Aileu
Jurgens Lambrechts

**Jurgens Lambrechts** (17 September 1932 - 29 Augustus 2005) was bekend vir sy deelname aan radio-vasvraprogramme en in 1979 was hy die wenner van die Flinkdink TV-vasvrareeks.

Wat minder bekend is, is dat hy in die laat 1950's vir 'n predikant van die Afrikaanse Baptistekerk studeer het. Rondom 1960 was hy dan ook in die bediening in die Afrikaanse Baptistekerk se gemeente te Cornelia in die Vrystaat. Na sowat 'n jaar in die bediening daar, het daar onenigheid tussen hom en die kerkraad ontstaan. Wat die rede vir hierdie onenigheid was, het nooit bekend geword nie, en hy het hierna die gemeente verlaat. Dis onbekend of hy self bedank het, en of deur die gemeente gevra is om te gaan. Hy het daarna die bediening en die Afrikaanse Baptistekerk verlaat.

## Sien ook 
* Daantjie Badenhorst, ook 'n TV-vasvrakampioen.

## Verwysings
Sally Worboyes

**Sally Worboyes** (née Lipka) is 'n beroemde Britse outeur en toneelskrywer, wat in Stepney, Londen gebore is. 
Sy het sedertdien na Norfolk getrek, waar sy en haar man (by wie sy 3 kinders het) woon.

Sy het verskeie draaiboeke geskryf wat op "Anglia Television" en "Radio Four" uitgesaai is. Sy het ook haar eie draaiboek en novelle, "Wild Hops", as 'n musiekblyspele, genaamd "The Hop-Pickers" verwerk. Haar boeke word tans deur die *Orion Publishing Group* gepubliseer.

## Boeke 
### Novelles
*Wild Hops (1994)
*Docker's Daughter (1995)
*The Dinner Lady (1996) 
*Red Sequins (1996) 
*Keep on Dancing (1997) 
*Down Stepney Way (1999)
*Over Bethnal Green (2000) 
*At the Mile End Gate (2001) 
*Whitechapel Mary (2001) 
*Banished from Bow (2002)
*The Girl from Brick Lane (2002)
*Down by Tobacco Dock (2003)
*Where Sparrows Nest (2003)
*Jamaica Street (2004)
*Time Will Tell (2004)
*Room for a Lodger (2006)
*Lipstick and Powder (2007)
*Handbags and Gladrags (2008)

### Nie-fiksie 
* East End Girl: My Cockney Childhood 
* Die Meisie van "East End" (Afrikaans)

### Ander 
* The Hop-Pickers
* The House Plant (1995) (Vir *BBC Radio Four*)

## Eksterne skakels
* http://www.fantasticfiction.co.uk/w/sally-worboyes/
* http://www.orionbooks.co.uk/13965-0/author-Sally-Worboyes.htm
Pleknaamsveranderinge in Indië

Hier volg 'n lys van plekke in Indië waarvan die name verander is:

## Deelstate 
* Assam → Asom (voorgestel, nog nie deurgevoer nie)
* Laccadive, Minicoy en Amindivi-eilande → Lakshadweep (1973)
* Madras → Tamil Nadu (1969)
* Mysore → Karnataka (1973)
* Pondicherry → Puducherry (2006)
* Uttaranchal → Uttarakhand (2007)
* Wes-Bengale → Bangla (voorgestel, nog nie deurgevoer nie)

## Stede 
*Aleppey → Alappuzha
*Ashapalli/Ashaval → Ahmedabad
*Bangalore → Bengaluru (2005/2006)
*Baroda → Vadodra
*Benares → Varanasi
*Cannanore → Kannur
*Cochin → Kochi (1996)
*Fort William → Kalkutta → Kolkata (2001)
*Indravati → Umravti → Amravati
*Jeypore → Jaipur
*Kalikoet → Kozhikode
*Madras → Chennai (1996)
*Mumba → Boa Baia → Bombaai → Moembaai (1995/1996)
*Nieu Bombaai → Navi Mumbaai 
*Palghat → Palakkad
*Pataliputra → Patna
*Pondicherry → Puduchery (2006)
*Poona → Pune
*Prayagraj → Allahbad
*Qila Rai Pithora → Siri → Tughluqabad → Jahanpanah → Kotla Firoz Shah → Purana Qila → Shahjahanabad → Delhi
*Desinganadu → Quilon → Kollam
*Tanjore → Thanjavur
*Trivandrum → Thiruvananthapuram (1991)
*Thana → Thane
*Thirusirappalli → Trichinopoly → Trichy → Tiruchirappalli
*Thrishivaperur → Trichur → Thrissur